b"\n_START_ARTICLE_\nEsgl\xc3\xa9sia-hospital Sant Mar\xc3\xa7al\n_START_SECTION_\nDescripci\xc3\xb3\n_START_PARAGRAPH_\nLa fa\xc3\xa7ana de l'esgl\xc3\xa9sia \xc3\xa9s amb les dues portes dovellades, una d'elles tapiada, i una finestra ogival decorada. Pel que fa a l'antic hospital, l'l'interior presenta una planta de 22 metres de longitud per 10 metres d'al\xc3\xa7ada. La planta \xc3\xa9s irregular per\xc3\xb2 tendeix al rectangle. La coberta es sustenta sobre quatre arcs diafragma i els murs estan actualment arrebossats i pintats._NEWLINE_Actualment l'edifici \xc3\xa9s de planta irregular, amb cap\xc3\xa7alera plana i d'una sola nau, on hi destaca una pintura mural de Sant Crist\xc3\xb2fol, obra del segle XV, i un finestral g\xc3\xb2tic esculpit. La coberta \xc3\xa9s d'embigat de fusta a dos vessants, suportada per arcs diafragm\xc3\xa0tics, sense contraforts. Els arcs tenen una al\xc3\xa7ada desigual, signe de la primitiva exist\xc3\xa8ncia de dues depend\xc3\xa8ncies contig\xc3\xbces: l'esgl\xc3\xa9sia i l'hospital. A m\xc3\xa9s a m\xc3\xa9s, la previsi\xc3\xb3 inicial del testador de bastir dos edificis queda confirmat per l'exist\xc3\xa8ncia de dues portes adovellades a la fa\xc3\xa7ana principal (una de les quals actualment est\xc3\xa0 convertida en finestral). Sobresurt un senzill campanar d'espadanya arran de la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nEs va construir al segle XIV com a hospital de pobres. Fou fundada i protegida per Jaume Mar\xc3\xa7al, que mor\xc3\xad el 1339, abans d'acabar les obres. En el seu testament va establir que hi hagu\xc3\xa9s una esgl\xc3\xa9sia dedicada als sants Jaume i Mar\xc3\xa7al. Aquesta esgl\xc3\xa9sia-hospital havia de tenir una nau de quatre o cinc arcades, sota la qual s'hi col\xc2\xb7locarien sis llits a cada banda. No consta per\xc3\xb2 que arrib\xc3\xa9s a tenir la destinaci\xc3\xb3 especificada en el testament. Molt possiblement la gran pesta de 1348 en va paralitzar les obres. En construir-se el recinte emmurallat de Montblanc, es va fer coincidir el llen\xc3\xa7 de la muralla amb un dels murs laterals de l'edifici. A partir del segle XVII l'edifici va constituir la seu de la Germandat de la Pur\xc3\xadssima Sang de N. S. Jesucrist._NEWLINE_Actualment \xc3\xa9s utilitzada com a Museu Mar\xc3\xa8s."